Man sterf ná hy beheer oor motorfiets verloor‘n Foto van die toneel voor die Hugenote-tonnel (Foto: ER24) ŉ 27-jarige man is dood nadat hy beheer oor sy motorfiets verloor het op die N1 net voor die Hugenote-tonnel buite Kaapstad in die Wes-Kaap. Ineke van Huyssteen, ER24-woordvoerder, sê die voorval het vroeg Vrydagaand plaasgevind. “Toe ER24 op die toneel aankom, het die man in die gras op die middelman tussen die twee hoofbane gelê. Hy het geen tekens van lewe getoon nie en is op die toneel dood verklaar,” sê sy. Die presiese oorsaak van die ongeluk is nie bekend nie.